SAMART คว้างานก่อสร้างสถานีไฟฟ้าเชิงเนิน มูลค่า 265.05 ลบ.
SAMART คว้างานก่อสร้างสถานีไฟฟ้าเชิงเนินกับ บ.ร่วมทุน มูลค่า 265.05 ลบ.
20 เม.ย. 2558

นายศิริชัย รัศมีจันทร์ รองประธานกรรมการบริหาร บริษัท สามารถคอร์ปอเรชั่น จำกัด (มหาชน) หรือ SAMART เปิดเผยว่า บริษัท เทด้า จำกัด ซึ่งเป็นบริษัทย่อยที่บริษัทถือหุ้นทางอ้อมผ่านบริษัท สามารถ ยู-ทรานส์ จำกัด สัดส่วน 80% ได้ลงนามในหนังสือยืนยันการว่าจ้างก่อสร้างสถานีไฟฟ้าเชิงเนิน พิกัดแรงดัน 230 กิโลโวลต์ ณ จังหวัดระยอง กับบริษัท ไออาร์พีซี คลีน พาวเวอร์ จำกัด เมื่อวันที่ 16 มีนาคม 2558
โดยมีมูลค่าสัญญาก่อสร้างรวม 265,047,294.38 บาท (คำนวณตามอัตราแลกเปลี่ยน ณ วันรับหนังสือแจ้งแสดงเจตนา) โดยกำหนดการก่อสร้างแล้วเสร็จภายในวันที่ 15 มกราคม 2560 การรับรู้รายได้เป็นไปตามสัดส่วนความสำเร็จของงาน